Yuɣ lḥal, segmi i d bda tikli ɣef udar, tessuter-as yagi ad as tanef ad terkeb cwiṭ, tugi ɛicuca. Daɣ netta imiren, mi teɣli, ṭṭmeɛ yekkes-as, ula d nettat yeggumma yimi-s ad yenṭeq s wawal uḥellel. Tsedḥa. Tsedḥa deg iman-is a nettat ara yḥellelen tinna akken tezra d nettat i d taklit-is. Tesmenyif ad temmet din. Telli-d kan cwiṭ allen-is, am tid yemmuten ula d nuteni, terra-as-d : -Ruḥ … anf-iyi dagi !